kardosdrur/scandi-wiki huggingface dataset:
Vis Herred

Vis Herred (tysk: Wiesharde) var et herred i hertugdømmet Slesvig, beliggende vest og sydvest for Flensborg.

Vis herred hørte i middelalderen til Istedsyssel. Senere kom det under Flensborg Amt. Området ligger nu i kreds Slesvig-Flensborg i delstaten Slesvig-Holsten (Sydslesvig) og delvis i Aabenraa Kommune i Region Syddanmark. Vis Herred blev allerede nævnt i kong Valdemars Jordebog i 1231 med Hanved som tingsted.

I herredet ligger følgende sogne eller dele af sogne:
 Bov Sogn
 Hanved Sogn
 Nørre Haksted Sogn (dog uden Skovlund, som hørte under Kær Herred)
 Store Vi Sogn
 Valsbøl Sogn
 Vanderup Sogn

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 463

Herreder i Sydslesvig
Creamy

Creamy var en dansk pigegruppe bestående af Rannva Joensen og Rebekka Mathew. Den nordjyske gruppe blev dannet i 1999 og de lavede musik indtil 2002. De to piger, der havde mødt hinanden til kirkekor i Pinsebevægelsen, som de var en del af, gik hver til sit.

Creamy startede i 1999 med at lave et album med elektroniske udgaver af danske børnesange, hvor de sang hen over dance-rytmerne. Debutalbummet hed blot Creamy og havde udelukkende coverversioner. Her hittede de særligt med sangen "Æblemand" og "Krabbesangen". Albummet var det meste solgte album i Danmark i 1999 med 210.000 solgte eksemplarer, selv om de færreste voksne anmeldere var begejstrede for den. På deres andet album, We Got the Time, fra 2000 bevægede de sig i takt med, at deres fans blev ældre, hen mod en mere eurodance-præget lyd, og udgav her originale sange og teksterne var nu også på engelsk. Her hittede de især med sangen "Help! I'm A Fish", som også var på soundtracket til den danske tegnefilm Hjælp! Jeg er en fisk fra 2000. We Got the Time solgte over 140.000 eksemplarer.

Skønt Creamy ikke ytrede det i deres musik, har de ved flere lejligheder givet udtryk for, at de var kristne. Desuden er Jesus på takkelisten på indercoveret på deres første album, ligesom de takkede Jesus, da de i 2000 fik overrakt en Dansk Grammy – på daværende tidspunkt navnet for Danish Music Awards.

Efter et par år på toppen forsvandt Creamy ud af spotlyset. Rebekka Mathew vendte tilbage til musikken og er i dag sanger i det kristne salmeband Aera. Rannva Joensen stiftede kort efter Creamy-succesen familie. I 2007 kunne Nordjyske fortælle, at Rannva Joensen var blevet mor til to.

Creamy blev kortvarigt gendannet i 2021 for at lave nummeret "Fra 90'erne" til den danske film Forsvundet til Halloween.

Diskografi

Studiealbums 
 Creamy (1999)
 We Got the Time (2000)
 ChristmasSnow (2001)

EP'er 
 Den Bedste Jul i 2000 år (1999)
 Little 1 (2000)
 Help! I'm A Fish (2000)
 Little Kitty (2000)
 See The Snowflakes Falling Down (2001)
 Never Ending Story (2001)

Singler

Kilder

Eksterne henvisninger 
 

 
Duoer
Musikgrupper fra 1999
Musikgrupper opløst i 2002
Rannva Joensen

Rannva Joensen (født 1. januar 1986) er en tidligere dansk/færøsk barnestjerne og tidligere medlem af gruppen Creamy.

Eksterne henvisninger 
 
 

Musikere fra Færøerne
Sangere fra Færøerne
Creamy
Arns Herred

Arns Herred (tysk Arensharde) var et herred i det gamle hertugdømme Slesvig vest for Slesvig by. 

Området ligger nu i kreds Slesvig-Flensborg i delstaten Slesvig-Holsten (Sydslesvig).

Historie 
Arns Herred hørte i middelalderen til Istedsyssel. Senere kom det under Gottorp Amt. Arns Herred blev allerede nævnt i kong Valdemars Jordebog i 1231 som Arældshæreth. Dannevirke, som ligger delvis i Arns Herred, ydede sammen med Ejdersted og Lundebjerg Herred 120 mark rent sølv og 3 nætters gæsteri om sommeren med hæren ved kongens rejser til Utlande.

Vikingebyen Hedeby lå i Arns Herred. Tingstedet for herredet var i middelalderen Skovby ved Slesvig by.

Administrativ inddeling 
I herredet lå følgende sogne eller dele af sogne:
 dele af Michaelis Sogn, (resten til Strukstrup Herred og Bollingsted Fogderi)
 en del af Hollingsted Sogn (resten til Krop Herred)
 en del af Haddeby Sogn  (det øvrige til Krop og Hytten Herred, Hytten Amt)
 nogle få steder i Frederiksberg Sogn

Noter

Litteratur
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 507

Herreder i Sydslesvig
Slesvig-Holstens historie
Rebekka Mathew

Rebekka Mathew (født 16. juli 1986 i Grenaa) er en tidligere dansk barnestjerne og medlem af gruppen Creamy.

Hun er søster til Andreas Mathew, Maria Mathew, Sabina Mathew og Simon Mathew som hun i øvrigt spiller sammen med i gruppen Mathews. Hun er født i Grenaa og opvokset i Hirtshals.

Rebekka og Simon indspillede den danske version af High School Musical 2 sangen; "You Are the Music in Me" – på dansk "Du er mit livs melodi" og High School Musical 3 "Lige nu og her" – på dansk. Rebekka spiller desuden en af hovedrollerne som Gabriella Montez i Fredericia Teaters opførelse af High School Musical.

Referencer

Eksterne henvisninger 
 
 

Sangere fra Danmark
Personer fra Hirtshals
Personer fra Grenaa
Creamy
Vestunionen

Vestunionen eller Den Vesteuropæiske Union (WEU) var en europæisk forsvars- og sikkerhedsorganisation, der blev som konsekvens af Bruxelles-traktaten fra 1948, ændret 1954. De grundlæggende medlemslande var Storbritannien, Frankrig, Belgien, Luxembourg og Holland. Vesttyskland og Italien blev optaget i 1954.

Vestunionen ledtes af et råd af ministre, assisteret af et permanent repræsentantskabsråd på ambassadørniveau. En parlamentarisk forsamling skulle klare arbejdet i rådet.

Det militære samarbejde imellem de vesteuropæiske stater kom primært til at foregå i NATO, hvorfor Vestunionen aldrig blev udbygget i samme grad. De fleste af Vestunionens funktioner blev siden overtaget af EU. Den 31. marts 2010 erklærede Vestunionens medlemslande ved et møde i Bruxelles, at Bruxelles-traktaten blev opsagt, og at Vestunionens organisation skulle ophøre endeligt ved udgangen af juni 2011.

I juni 1998 blev Eurofor (European Operational Rapid Force) operationel. Styrken var en reaktionsstyrke under Vestunionen.
Styrken blev dannet efter et møde i Lissabon 15. maj 1995.

Medlemmer og samarbejdspartnere 

Vestunionen havde 10 medlemslande, 6 associerede lande, 5 observatørlande og 7 samarbejdende lande:

Noter

Eksterne henvisninger 
 WEU's officielle hjemmeside

Internationale organisationer
Etableret i 1954
Ophørt i 2011
Vesteuropa
ANZUS

Australia, New Zealand, United States Security Treaty eller ANZUS, er den militære alliance, der binder Australien og USA, og separat Australien og New Zealand, til at samarbejde om det militære forsvar af stillehavsområdet, selvom det i dag opfattes som gældende militære angreb overalt.

Alliancen var oprindelig en fuld treparts forsvarspakt, men efter uenigheder mellem USA og New Zealand i 1984 om amerikanske atombevæbnede eller atomdrevne krigsskibes ret til at lægge til i newzealandske havne, gælder aftalen ikke længere mellem USA og New Zealand, men dog stadig separat mellem Australien og New Zealand.

Den amerikansk-australske alliance står dog stadig ved magt.

I modsætning til NATO har ANZUS ingen integreret forsvarsstruktur eller reaktionsstyrker. Men alligevel udfører Australien og USA en række fælles militære aktiviteter, lige fra militære øvelser på land og til vands, til standardisering af udstyr og operationel doktrin.

Internationale organisationer
Den kolde krig
Etableret i 1951
Husby (ved Flensborg)

Husby er en landsby og kommune beliggende få km sydøst for Flensborg i det nordlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Hyrup kommunefællesskab (Amt Hürup). I kirkelig henseende hører Husby under Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark.

Togene på Flensborg-Kiel-banen standser på Husby Station.

Geografi 
I området omkring Husby findes der flere skovstrækninger såsom Husbyris (Husbyries), betydelige moser og enge, navnlig Markerup Mose ved Kilsåen, der løber gennem sognets sydlige del fra Venerød Sø. Landsbyen selv er placeret på højreliggende terræn. Mod sydvest går terrænet over i lavninger omkring Moseåen. Jordene omkring Husby er mest lermuldede, jordene i den vestlige mod Hyrup grænsede del er mere sandet.

Husby ligger ved den jyske vandskel. Landsbyens dam har via Polddam vandløb og Brarup Å afløb til Østersøen.

Til kommunen hører også Fulbro (også Fuldbro, Voldewraa), Grimmerup (Gremmerup), Gåsevad (på dansk også Gaasvad, Gosewatt), Hodderup, Husbymølle (Husbymühle), Husbymark (Husbyfeld), Husbyskov (Husbyholz), Markerup, Poldam el. Polddam (Poldamm, beliggende på grænsen mellem Grimmerup og Husby), Snurom, Spang (sml. spang), Stendels (angeldansk Stænels, afledt af stendysse), Staalidt (tysk Stalitt), Søgaard (Seegaard) og Vasbykro (Wattschaukrug).

Historie 
Stednavnet er første gang nævnt i 1319 (Dipl. dan.) og stavedes da Husebuy. Husby var hovedby i Husby Sogn og Husby Herred, da området tilhørte Danmark. Byens kirke er opført henimod år 1200 som en traditionel romansk munkestenskirke. Det massive tårn er opført i 1400-tallet. Alteret er fra 1786 og prædikestolen fra 1691. I Husby findes en valdemarsege.

Gaasevad blev første gang nævnt i 1758, den var fra 1796 et kådnersted under Lundsgård gods. Fuldbro (Voldewraa) var tidligere en avlsgaard under Lundsgård gods. Polddam (ogpå dansk også Poldam eller Pøldam) er første gang nævnt 1826, navnet hentyder til en lille forhøjning, bakke eller ifølge Johannes Kok til oldnordisk pollr for pyt eller udbugtning

I årene 1886 til 1964 fandtes der et mejeri i byen. Den stråtækte forhenværende præstegård fra 1826 rummede tidligere byens skole med dansk undervisningssprog indtil 1864.

Der er en række folkesagn knyttet til Husby og omegn. Det berettedes f. eks, om en heks, som forsvandt ved hjælp af en garnnøgle, inden hun kunne brændes på bålet på Husbymark (En heks flyver bort). I en anden fortælling blev kvægpesten til et uhyre ved navn Kodøden, som måtte fordrives.

Politik 
Ved seneste kommunalvalg i maj 2023 vandt CDU 40 % af stemmerne og 5 mandater i kommunalbestyrelsen, SPD 34,6 % og ligeså 5 mandater, SSW fik 25,3 % og 3 mandater.

Kendte 
Den senere danske kultusminister Aleth Hansen var sognepræst i Husby i årene 1850 til 1858.

Eksterne henvisninger 

 Husby kommune

Noter 

Husby (Sydslesvig)
Korsblomst (arkitektur)

En korsblomst er en lille udsmykning og afslutning på kirker eller husgavl. Korsblomsten kommer fra gotik.

Bygningsdele
Gotik
Henri Nestlé

Henri Nestlé (født Heinrich Nestle (10. august 1814 i Frankfurt am Main i Tyskland – 7. juli 1890) var grundlægger af Nestlé verdens største mad- og drikkevarevirksomhed, som var en af de første fabrikanter af mælkechokolade.

Han var den 11. af Johann Ulrich Matthias Nestle og Anna-Maria Catharina Ehemanns 14 børn .

Kildehenvisning 
 Biografi over Henri Nestlé

Erhvervsfolk fra Tyskland
Personer fra Frankfurt am Main
Tiberium

Tiberium er et fiktivt stof, som er omdrejningspunktet i Command & Conquer-serien. Grunden til dette er, at Tiberium kan omsættes til noget der ligner penge, og således bruges til at bygge enheder og bygninger. Tiberium har gennem tiderne indtaget flere forskellige former, fra noget der lignede en simpel plante helt til krystaller. Tiberium kan have både farven grønt, som ses ofte, men af ukendte årsager findes der også blåt Tiberium. Tiberium spreder sig desuden med lynets hast.

Historie 

I 1995 slår en meteor ned omkring Tiberen i Italien. Med sig har denne meteor et for mennesker totalt ukendt stof, der hurtigt bliver navngivet Tiberium. GDI's AI EVA beretter at det er navngivet efter floden, og Kane, lederen af Nod der mener han fandt det først, har opkaldt det efter Tiberius. I starten kender folk ikke til farligheden i det, og nogle synes endda at det grønlige skær at smukt at se på. Disse mennesker bliver dog hurtigt klogere, idet det viser sig, at det både er dødeligt og åbenbart trives godt i jordens atmosfære og derfor spreder sig lynende hurtigt, blandt andet ved at sætte sig i træer, som muterer dem til at sprede sig derfra. Det viser sig dog også at Tiberium indeholder store mængder energi og kan derfor anvendes som energikilde, men også som våben, hvilket Nod gør god brug af. På det tidspunkt er der allerede store spændinger mellem Nod og GDI, og denne Tiberium gør ikke situationen bedre. Nod sætter sig hurtigt på over halvdelen af verdens Tiberium, og bruger det aktivt til at bekrige GDI.

Dog vinder GDI alligevel krigen, og sætter nu alt ind på at stoppe denne spredning af Tiberium. Imidlertid udvikler det sig endnu mere, og lægger store dele af verden øde, og samtidig med dette bryder en ny krig ud. Tiberiumen har nu gennemgået en mindre evolution, og har indtaget andre værensformer, samtidig med at Nod febrilsk forsøger at sprede det ud i hele universet. De bliver dog slået tilbage nok en gang, men Tiberiumen fortsætter ufortrødent sin udvikling. 

I år 2047 er GDI og Nod igen tæt på at bekrige hinanden, og Tiberium har nu decideret gjort visse dele af verden ubeboelige, samtidig med at det har indtaget en krystalagtig form. Jorden er delt op i tre zoner, en rød, en gul og en blå. I de røde zoner kan mennesker ikke leve, og disse zoner dækker cirka 30 % af jordens overflade. De gule zoner er delvist beboelige og dækker 50 %. De sidste åndehuller for mennesker er de blå zoner, hvor Tiberiumen endnu ikke har ramt. Samtidig bryder endnu en krig ud.

Populærkultur 
"1 cup of Tiberium" er opført som en af ingredienserne i en opskrift på gift i musikvideoen til "Telephone" fra 2010 af Lady GaGa.

Noter

Referencer 

Fiktive materialer
Command & Conquer
Korsblomst

Korsblomst har flere betydninger:
 Korsblomst (arkitektur) – en lille udsmykning
 En plante som tilhører Korsblomst-familien
 Blomsten på en sådan plante.
Ballangen

Ballangen (samisk: Bálak) er en tidligere kommune i landskapet Ofoten i Nordland fylke i Norge. I  forbindelse med Kommunereformen i Norge 1. januar 2020 blev den lagt sammen med Narvik kommune. Den grænser i øst til  Narvik, i syd til   Tysfjord, i sydøst til  Sverige og over Ofotfjorden i nord til  Tjeldsund og Evenes. 

Navnet Ballangen er todelt, Bal og angen. Bal var navnet på en ond foged, Bal, fra 1600-tallet og angen betyder fjorden. Med andre ord betyder navnet Ballangen Bals fjord.

Ballangen er bjergværkskommunen i Ofoten. I området omkring Ballangen findes de første forsøg på grubedrift i Nord-Norge, helt tilbage til 1600-tallet. Siden den gang har der været flere forsøg på grubedrift med varierende succes. Ballangen er også den største landbrugskommune i Ofoten.

Geografi 
 Børsvatnet naturreservat ligger i Ballangen.
 Hjertvatnet
 Søre Bukkevatnet

Kendte personer fra Ballangen 
 Anni-Frid Lyngstad (1945-),sangerinde i ABBA er født i Ballangen.

Eksterne henvisninger 

 Kultur i Ballangen på kortfra Kulturnett.no 

Tidligere kommuner i Norge

Nordland
Ofoten

Ofoten (samisk Ufuohttá) er en region i Nordland og omfatter kommunerne Ballangen/Bálák, Evenes/Evenássje, Lødingen, Narvik/Hierggenjárgga, Tjeldsund og Divtasvuodna/Tysfjord. Lødingen hører geografisk med til Ofoten, selv om kommunen de senere år har orienteret sig mere mod Vesterålen administrativt.

Tidligere kommune 
Ofoten er også navnet på en tidligere kommune. Kommunen dækkede nutidens Narvik kommune og størstedelen af Evenes og Ballangen kommuner.

1. januar 1884 blev Ofoten kommune delt op i Evenes (Evindnæs) og Ankenes kommuner. Ankenes svarer til det som i dag er Narvik kommune.

1. juli 1925 blev Evenes kommune delt op i Evenes og Ballangen kommuner.

Nordlands geografi
Landskap i Norge
Arne Myggen

Arne Myggen (født Hansen, 2. marts 1921 i Lemvig, død 25. april 2005 i Californien) var en dansk journalist og humorist. Myggen var oprindeligt et tilnavn, der skyldtes hans beskedne størrelse, men familien var glade for navnet og valgte at tage det som familienavn.

Baggrund 
Han blev født som Arne Hansen i Lemvig, men familien flyttede snart til Horsens, og det var her, han begyndte sin karriere med at levere artikler og fotografier til blade på egnen. I 1942 mødte han i professionelt øjemed pianisten Lillian Madsen, med han blev gift med i 1945. Parret flyttede til København, hvor Arne Myggen arbejdede for flere aviser, blandt andet BT.

Sønnerne, Bent og Finn Myggen havde på det tidspunkt bosat sig i Amerika. I 1977 flyttede Arne og Lillian Myggen til Californien, hvor de kunne være tættere på deres to sønner. I sine sidste år led han fra resultatet af en hjeneblødning, som gjorde det vanskeligt for ham at skrive og tale.

Karriere 
Han startede sin journalistiske karriere som elev ved Horsens Avis fra april 1939, inden han skiftede til Horsens Folkeblad fra maj 1944 og fra december 1945 arbejdede for Vejle Amts Folkeblad.

Han flyttede herefter til København i 1947, hvor han begyndte at arbejde for Nationaltidende som både journalist og pressefotograf. Fra midten af 1960'erne producerede han sammen med Claus Walter radioprogrammet Hvornår var det nu det var? som freelance.

Senere blev han vært på Giro 413, hvor han af DR blev betraget som en "provokerende spasmager".

Kulturel indflydelse 
C.V. Jørgensen synger om "Myggen" i sangen "Bellevue".

Bibliografi 
Arne Myggen har blandt andet skrevet følgende bøger:
 Sikken et held (1965)
 Husk det nu (1966)
 Hjælp, jeg er mørkeræd (1967)
 Kunsten at hedde Hansen (1970)
 Ved en lille højtidelighed (1973)
 Rapport fra en stjålen skrivemaskine (1975)
 Så vidt jeg husker (1982)

Priser 
1977: "Årets radiofavorit" i Billed Bladet

Referencer

Eksterne henvisnninger 
 Danmarks første fotojournalist? Arne ”Myggen Hansens erindringer  på journalistveteraner.dk

Journalister fra Danmark
Humorister fra Danmark
Dansksprogede forfattere fra Danmark
Omsorg

Omsorg (fra tysk um + sorgen) betyder at kere sig om eller at sørge for.

At drage omsorg for andre, betyder at passe, eller passe på.
 
I forbindelse med sygepleje er det et centralt begreb i forhold til at understøtte patienten i det, vedkommende ikke selv er i stand til.

Omsorg er beskrevet i dansk sygeplejelitteratur af cand.cur. Merry Scheel

Sygepleje
Hjemmepleje

Hjemmepleje er betegnelsen for den offentlige ydelse, der udføres i borgerens eget hjem, når vedkommende ikke selv er i stand til at tage vare på opfyldelse af egne behov.
Det drejer sig både om ydelser af praktisk karakter, herunder indkøb, rengøring mv. og om ydelser som personlig pleje og behandling.

Hjemmeplejen er i de fleste kommuner organiseret som en integreret ordning, hvor der ikke skelnes mellem om brugeren bor i plejeboliger, plejehjem eller eget hjem.

Hjælpen er behovsbestemt. Der er en kommunal visitation til ydelsen og ydelsen er kompenserende.

Se også 
 Hjemmehjælp

Alderdom
Aldring
Sundhedsvæsen
Sygepleje
Gerontopsykiatri

Gerontopsykiatri – Geron er græsk for olding så det betyder ældre-psykiatri.
Primært beskæftigende sig med psykiske lidelser hos ældre.
I forbindelse med udviklingen af forskellige psykofarmaka er gruppen af ældre sindssyge velbehandlet, og ikke som tidligere vanvittige blomster i frø.
Gerontopsykiatrien beskæftiger sig nu primært med demenssygdomme i udvikling, hvor adfærds- og kognitionsforstyrrelser er det primære problem, og affektive lidelser, som aldersdepression og mani kan forekomme.

Se også 
gerontopsykologi, gerontologi, geriatri

Alderdom
Psykiske sygdomme
Partnerskab for fred

Partnerskab for fred (engelsk: Partnership for Peace (PfP)) er et NATO projekt hvis mål er at skabe tillid mellem NATO og andre stater i Europa og det tidligere Sovjetunionen. 20 nationer er med i partnerskabet. Partnerskabet blev startet i 1994, kort efter østblokkens sammenbrud. Ti stater der startede som medlemmer i PfP (Bulgarien, Tjekkiet, Estland, Ungarn, Letland, Litauen, Polen, Rumænien, Slovakiet og Slovenien) er nu blevet indlemmet i NATO alliancen. 26. april 1995 blev Malta medlem af PfP, men forlod organisationen i 1996 for at bevare sin neutralitet. Under NATO topmødet i Riga 29. november 2006 blev Bosnien-Hercegovina, Montenegro og Serbien inviteret til PfP samarbejdet. De indtrådte i PfP 14. december 2006.

Medlemslande

Nuværende medlemmer 
  (5. oktober 1994)
  (4. maj 1994)
  (14. december 2006)
  (9. maj 1994)
  (23. marts 1994)
  (11. januar 1995)
  (1. december 1999)
  (27. maj 1994)
  (1. juni 1994)
 (16. marts 1994)
  (14. december 2006)
  (22. juni 1994)
  (14. december 2006)
  (9. maj 1994)
  (11. december 1996)
  (20. februar 2002)
  (10. maj 1994)
  (8. februar 1994)
  (13. juli 1994)
  (10. februar 1995)

Tidligere medlemmer der blev NATO-medlemmer 12. marts 1999 
  (10. marts 1994)
  (8. februar 1994)
  (2. februar 1992)

Tidligere medlemmer der blev NATO-medlemmer 29. marts 2004 
  (14. februar 1994)
  (3. februar 1994)
  (14. februar 1994)
  (27. januar 1994)
  (26. januar 1994)
  (9. februar 1994)
  (30. marts 1994)

Tidligere medlemmer der blev NATO-medlemmer 1. april 2009 
  (23. februar 1994)
  (25. maj 2000)

Tidligere medlem der blev NATO-medlem 27. marts 2020 
  (15. november 1995)

Tidligere medlemmer 
  (optaget 26. april 1995, udtrådte i oktober 1996)

Noter

Eksterne henvisninger 
 NATO Issues: The Partnership for Peace
 Signatures of Partnership for Peace Framework Document
 Partnership for Peace Information Management System (PIMS)

Internationale organisationer
NATO
Etableret i 1994
Euro-Atlantiske Partnerskabsråd

Det Euro-Atlantiske Partnerskabsråd (engelsk: Euro-Atlantic Partnership Council (EAPC)) er en NATO organisation, der skal fungere som forum for en forbedring af relationerne mellem NATO og europæiske lande der står uden for NATO alliancen, samt dele af Asien i den europæiske periferi. Medlemsstaterne mødes for at samarbejde om en række politiske og sikkerhedsmæssige emner. Rådet blev dannet 29. maj 1997 som afløser for det Nordatlantiske Samarbejdsråd (NACC) og arbejder inden for rammerne af Partnerskab for fred (PfP).

Noter 

Internationale organisationer
NATO
Etableret i 1997
Trinbræt

Et trinbræt er en "lille" jernbanestation, der som oftest blot består af en billetautomat og en ventesal samt en-to perroner, eller blot en grusperron.

Jernbanemæssigt bruges betegnelsen trinbræt om et togekspeditionssted af kategorien holdesteder, hvor udveksling af passagerer kan finde sted: "Trinbræt: Togekspeditionssted hvor udveksling af passagerer kan finde sted. Holdested hele døgnet". Et trinbræt ligger således på den fri bane, men kan ligge helt eller delvist på en station. 

De fleste af S-banens stationer er faktisk trinbrætter. For eksempel er Nørreport (Kn) trinbræt på den fri bane mellem stationerne København H (Kh) og Østerport (Kk), og Ølby (Ølb) er trinbræt mellem stationerne Ølsemagle (Ølm) og Køge (Kj).

Eksempel på trinbræt beliggende på en station, det vil sige inden for stationsgrænsen ses i Varde. Der ligger hele to: det sydlige Varde Kaserne T og det nordlige Arnbjerg T (nedlagt 2002).

Trinbræt kan også anvendes så toget kun standser for af- eller påstigning af passagerer, hvilket betyder at toget ikke standser, om der ikke står ventende passagerer på trinbrættet, eller når der ikke er passager der ønsker at stige af toget.

Referencer 

Jernbanestationer
Uræmi

Uræmi, også kaldet urinforgiftning,  er en klinisk tilstand, som forekommer ved nyrefejl dvs. når nyrerne har stærkt nedsat funktionsevne. Uræmi omfatter symptomer som anoreksi, kvalme, opkastninger, muskelsvaghed, træthed, kløe, blødninger, kramper og bevidsthedssløring. Årsagen til symptomerne er at urinstof (urea) og andre kvælstofholdige nedbrydningsprodukter ophobes i kroppen.

Referencer

Eksterne henvisninger 

 emedicine.com 

Nyre- og urinvejssygdomme
Nefrologi

pl:Przewlekła niewydolność nerek
BC

BC eller B.C. kan være en forkortelse for:

 Baja California – en delstat i det nordvestlige Mexico
 Bc programmeringssprog
 Before Christ ("Før Kristus" ~ f.Kr.), en engelsk betegnelse som tillægges årene før den nuværende (AD) æra
 Bella Center – et udstillings- og kongrescenter i Ørestaden på Amager
 Borgerligt Centrum – et dansk politisk parti
 Boston College – et af de ældste jesuit universiteter i USA
 British Columbia – en provins i det syd-østlige Canada